Foto: Prezident matbuot xizmati Qandim gazni qayta ishlash majmuasining ochilishi O‘zbekiston neft-gaz sektori va umuman iqtisodiyotini yanada rivojlantirishga xizmat qiladi. Shuningdek, energetika sohasida Rossiya-O‘zbekiston sherikligi uchun keng imkoniyatlarning yana bir yorqin tasdig‘i hisoblanadi. Birgina “Qandim - Havzak - Shodi” loyihasi doirasida 200 milliard kub metrdan ziyod gaz qazib olish rejalashtirilyapti. Bu haqda Rossiya bosh vaziri Dmitriy Medvedev Qandim gazni qayta ishlash majmuasi ochilishi munosabati bilan yo‘llagan tabrik xatida aytib o‘tgan, deb yozmoqda “Xalq so‘zi”. Eslatib o‘tamiz, 19 aprel kuni Qandim gazni qayta ishlash majmuasi ochilishi bo‘lib o‘tdi. Umumiy qiymati 3 milliard dollardan oshadigan mazkur loyiha “O‘zbekneftegaz” milliy xolding kompaniyasi va Rossiyaning “Lukoyl” kompaniya hamkorligida amalga oshirildi.